สวัสดีค่ะ รบกวนสอบถามขอคำแนะนำหน่อยนะคะ ตอนนี้ตั้งครรภ์อ่อนๆ เพิ่งตรวขึ้นสองขีดวันแม่ค่ะ คุณบอกว่าท้องได้ประมาณ 1 เดือนค่ะ ดิฉันทำงานอยู่โรงพยาบาลสัตว์หน้าที่แคชเชียร์ค่ะ จะมีต้องช่วยจับX-rays สุนัขและแมว นานๆครั้งค่ะไม่ใช่หน้าที่โดยตรงแต่ถ้าผู้ช่วยขาดถึงจะช่วย X-raysบ้าง ดิฉันเลยอยากทราบว่าจะมีผลต่อลูกในท้องไหมคะ รบกวนขอคำแนะนำด้วยค่ะ ขอบมากค่ะ
สวัสดีค่ะ ผลของรังสี x-ray ต่อทารกมักจะเกิดในขณะทารกอยู่ในครรภ์ในช่วงไตรมาศแรก คือในช่วงที่เซลล์ของทารกมีจำนวนน้อย และกำลังจะจะพัฒนาเป็นอวัยวะ หากได้รับรังสี x-ray มากเกินไปในช่วงดังกล่าว อาจทำให้มีความผิดปกติของระบบกระดูก ปัญญาอ่อน ทารกเติบโตช้าในครรภ์ หรือทำให้เกิดการแท้งบุตรได้แต่กรณีเป็นรังสีปริมาณน้อยๆเช่นกรณีที่ใช้ในการวินิจฉัย เช่นดูภาวะกระดูกหักของสัตว์นั้น อาจจะมีผลถึงทารกโดยตรงได้น้อยค่ะแต่อย่างไรก็ตามแนะนำว่าไม่ควรสัมผัสกับ x-ray เป็นเวลานานๆ แม้จะเป็นปริมาณน้อยในแต่ละครั้งก็ตามที แนะนำว่าควรหลีกเลี่ยงหรือแจ้งให้เพื่อนร่วมงานทราบ หรือต้องใส่ชุดป้องกันบริเวณหน้าท้องเอาไว้ เป็นต้น